Uredba Komisije (ES) št. 1610/2000

z dne 24. julija 2000

o spremembah Uredbe (EGS) št. 3769/92 o izvajanju in spremembah Uredbe Sveta (EGS) št. 3677/90 o določitvi ukrepov, sprejetih za preprečevanje zlorabe nekaterih snovi za nezakonito proizvodnjo mamil in drugih psihotropnih snovi

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) 3677/90 z 13. decembra 1990 o določitvi ukrepov, sprejetih za preprečevanje zlorabe nekaterih snovi za nezakonito proizvodnjo mamil in drugih psihotropnih snovi [1], nazadnje spremenjene z Uredbo Komisije (EGS) št. 3769/92 [2], in zlasti člena 10(3) Uredbe,

ob upoštevanju Uredbe (EGS) št. 3769/92, nazadnje spremenjene z Uredbo (EGS) št. 2093/97 [3], o izvajanju in spremembi Uredbe (EGS) št. 3677/90,

ob upoštevanju Sporazuma o predhodnih in kemijskih sestavinah, sklenjenega med Skupnostjo in Čilom [4],

ob upoštevanju oddelka 7(a)(i) dela B Resolucije S-20/4, ki jo je Generalna skupščina Združenih narodov sprejela na 20. izrednem zasedanju, po kateri se od strank pogodbenic Konvencije Združenih narodov proti nedovoljenemu prometu z drogami in psihotropnimi snovmi lahko zahteva predhodna uradna obvestila o izvozu anhidrida ocetne kisline in kalijevega permanganata,

ob upoštevanju naslednjega:

(1) Skupnost je pogodbenica Konvencije Združenih narodov proti nedovoljenemu prometu z drogami in psihotropnimi snovmi [5].

(2) Obveznosti iz zgoraj navedenega Sporazuma, pa tudi navedene zahteve po predhodnem uradnem obvestilu o izvozu ocetnega anhidrida in kalijevega permanganata je mogoče izpolnjevati le, če se uvedejo zahteve za predhodno izvozno dovoljenje za snovi in države, uvrščene na seznam v Prilogi A k Sporazumu ali v zahtevkih za predhodno uradno obvestilo pred izvozom.

(3) Argentina, Benin, Bolivija, Brazilija, Kajmanski otoki, Kostarika, Ciper, Češka republika, Etiopija, Indonezija, Japonska, Jordanija, Makao, Malezija, Moldavija, Nigerija, Paragvaj, Peru, Filipini, Ruska federacija, Saudova Arabija, Južna Afrika, Šrilanka, Tadžikistan, Turčija in Venezuela so ob sklicevanju na člen 12.10 Konvencije Združenih narodov proti nedovoljenemu prometu z drogami in psihotropnimi snovmi zaprosili za predhodna uradna obvestila o izvozu za snovi iz razpredelnice I k tej konvenciji ter v številnih primerih za anhidrid ocetne kisline in kalijev permanganat.

(4) Prilogi 2 in 3 k tej uredbi je treba zaradi tega dopolniti, da bi zagotovili popolno skladnost z zgoraj omenjenim sporazumom in zahtevami za predhodno uradno obvestilo o izvozu.

(5) Zaradi preglednosti je treba navedeni prilogi nadomestiti.

(6) Ukrepi, predpisani s to uredbo, so v skladu z mnenjem Odbora za predhodne sestavine –

SPREJELA NASLEDNJO UREDBO:

Člen 1

Prilogi II in III k Uredbi (EGS) št. 3769/92 se nadomestita s Prilogo k tej uredbi.

Člen 2

Uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. julija 2000

Za Komisijo

Frederik Bolkestein

Član Komisije

[1] UL L 357, 20.12.1990, str. 1.

[2] UL L 383, 29.12.1992, str. 17.

[3] UL L 292, 25.10.1997, str. 11.

[4] UL L 336, 11.12.1998, str. 48.

[5] Sklep Sveta z 22. oktobra 1990 o podpisu Konvencije Združenih narodov proti nedovoljenemu prometu z drogami in psihotropnimi snovmi (UL L 326, 24.11.1990, str. 56).

--------------------------------------------------

PRILOGA

"

PRILOGA II

Snov | Namembna država |

Anhidrid ocetne kisline | ArgentinaBeninBolivijaBrazilijaKolumbijaČileKostarikaCiperČeška republikaEkvadorEtiopijaGvatemalaHongkongIndijaIndonezijaIranJordanijaLibanonMakaoMalezijaMehikaMoldavijaBurmaNigerijaParagvajPeruSingapurSaudova ArabijaJužna AfrikaŠrilankaSirijaTadžikistanTajskaKajmanski otokiFilipiniRuska federacijaTurčijaZdruženi arabski emiratiVenezuela |

Antranilna kislina | BolivijaČileKolumbijaEkvadorIndijaMehikaPeruZdruženi arabski emiratiVenezuela |

Fenilocetna kislina Piperidin | BolivijaČileKolumbijaEkvadorMehikaPeruZdruženi arabski emiratiZdružene države AmerikeVenezuela |

Snov | Namembna država |

Metiletil keton Toluen Žveplova kislina | ArgentinaBolivijaBrazilijaČileKolumbijaKostarikaEkvadorSalvadorGvatemalaHondurasHongkongPanamaParagvajPeruSirijaTajskaUrugvajZdruženi arabski emiratiVenezuela |

Kalijev permanganat | ArgentinaBeninBolivijaBrazilijaČileKolumbijaKostarikaCiperČeška republikaEkvadorSalvadorEtiopijaGvatemalaHondurasHongkongJordanijaMakaoMalezijaMoldavijaNigerijaPanamaParagvajPeruSaudova ArabijaJužna AfrikaŠrilankaSirijaTadžikistanTajskaKajmanski otokiFilipiniRuska federacijaTurčijaUrugvajZdruženi arabski emiratiVenezuela |

Aceton Etil eter | ArgentinaBolivijaBrazilijaČileKolumbijaKostarikaEkvadorSalvadorGvatemalaHondurasHongkongIranLibanonMehikaBurmaPanamaParagvajPeruSingapurSirijaTajskaTurčijaZdruženi arabski emiratiUrugvajVenezuela |

Klorovodikova kislina | ArgentinaBolivijaBrazilijaČileKolumbijaKostarikaEkvadorSalvadorGvatemalaHondurasHongkongIranLibanonBurmaPanamaParagvajPeruSingapurSirijaTajskaTurčijaZdruženi arabski emiratiUrugvajVenezuela |

--------------------------------------------------